Hlavne si treba uvedomiť, že sú to dve rôzne platformy a kanály, na ktorých sa dá inzerovať produkt, značka, služba... Ale v skratke, vysvetlím...
Facebook je masovejšia platforma v tom zmysle, že reklamy zobrazujem ľuďom, ktorí by s najväčšou pravdepodobnosťou mali urobiť konverziu a priamo nehľadajú produkt alebo službu, ktorú im zobrazím, ale ich zaujme na základe vizuálu a textu, ktorý im zobrazíme. Aj keď na Faceeboku vieme cieliť presne podľa záujmov, správania, veku, pohlavia atď., nie je to človek, ktorý vyslovene hľadá konkrétnu vec.
Kdežto, Google PPC textová reklama, je potom reklama nastavená tak, aby na relevantné kľúčové slová, ktoré zadá dopytujúci, bola zobrazená relevantná reklama s nadpisom a popisom tak, aby ho to motivovalo k prekliku na web a následnej konverzii. A teda ide o potenciálneho klienta, ktorý s väčšou pravdepodobnosťou vie, čo potrebuje, a to čo hľadá, aby našiel u môjho klienta a urobil konverziu, ktorú potrebujeme.
Samozrejme o oboch by sa dalo písať veľa, lebo ponúkajú oveľa viac, ako som popísal, ale zbytočne by som Vás tým zaťažoval.